/*Vertimas iš anglų kalbos*/

 **Mūsų taikomas kovos su korupcija principas**

„Mars“ bendrovėje visa mūsų kultūra grindžiama penkiais principais, todėl siekiame kasdien be išlygų jų laikytis. Vienas šių principų – veiklą visame pasaulyje vykdyti vadovaujantis aukščiausiais etikos standartais ir laikantis teisės aktų reikalavimų.

Mums svetima bet kokios formos korupcija (įskaitant kyšių davimą, gavimą ir leidimą). Mes nemėginame duoti kyšių valstybės institucijų pareigūnams ir netoleruojame kyšininkavimo komerciniuose santykiuose. Tikimės, kad ir visi mūsų verslo partneriai, pavyzdžiui, platintojai, muitinės tarpininkai (brokeriai) ir kiti tiekėjai, veikiantys mūsų vardu, laikysis tų pačių standartų.

Mūsų asociacijos galiojančiame etikos ir elgesio kodekse aiškiai įtvirtinta, kad visiškai netoleruojame jokios formos korupcijos (įskaitant komercinį kyšininkavimą). Vykdome savo darbuotojų mokymus, kad jie galėtų atpažinti korupcijos riziką ir jos išvengti. Mūsų [Tiekėjų elgesio kodekse](http://www.mars.com/global/about-us/policies-and-practices/supplier-code-of-conduct) taip pat reikalaujama, kad visi mūsų tiesioginiai ir netiesioginiai tiekėjai laikytųsi visų galiojančių teisės aktų reikalavimų, įskaitant JAV korupcinių veiksmų užsienyje įstatymą ir Jungtinės Karalystės kyšininkavimo įstatymą. Pagal [Tiekėjų elgesio kodeksą](http://www.mars.com/global/about-us/policies-and-practices/supplier-code-of-conduct) tiekėjai privalo patvirtinti rašytinę politiką dėl kyšininkavimo draudimo, dėkingumo mokesčių, kovos su korupcija ir kitos neteisėtos verslo praktikos.